Femeie din Mehedinți, ucisă cu bestialitate de propriul fiu. "Un om foarte periculos"
O crimă oribilă a cutremurat și o comună din Mehedinți. O bătrână de 84 de ani a fost bătută de fiul ei până când și-a dat ultima suflare.
Și în acest caz, femeia, care a mai fost lovită crunt de individ, ceruse ordin de protecție, dar, în cele din urmă, și-a retras plângerea.
Scenele de o cruzime greu de imaginat s-au derulat în gospodăria femeii de 84 de ani din comuna Pristol. După cum povestesc vecinii, bătrână a fost bătuta crunt de fiul ei și lăsată să zacă fară suflare.
Vecină: "Auzii când țipa și când dădea. Cred că dintr-o lovitură o pusă jos și atunci tot dădea în ea. Țiparăm lumea pe aci, dar nu avea curaj să se bage, că el e un om foarte periculos. Doar gardul ne despărțea, dar îmi fu frică, vă spun drept."
În cele din urma, după ce s-a dat alarma, strada a fost împânzită de polițiști. Pentru victima nu s-a putut face nimic. Medicii au declarat decesul. Între timp, suspectul a fost încătușat.
Cei care au cunoscut-o spun că femeia a trăit în ultima vreme un adevărat calvar.
Localnic: "Până în Crăciun a luat-o la Craiova și a adus-o. Înainte de Crăciun o mai bătut-o iară."
Nepoata victimei: "De câte ori venea acasă încontinuu o bătea. Ea, săraca, când o bătea, fugea la noi la deal. Și ne spunea, noi o certam, de ce nu depui și mata mărturie la Poliție să-I faci reclamație. Și zicea cum să duc eu copilul meu la Poliție, îi părea rău de el."
Și cum bătăile erau repetate, bătrână a apelat la ajutorul polițiștilor și a obținut un ordin de protecție.
Localnic: "O perioadă de timp a fost liniște și bine. După aia, ca mamă, s-a milit de copilul ei și s-a dus și s-a rugat să-i anuleze interdicția."
Localnicii susțin că se ajungea la violențe pe fondul consumului de alcool. Individul era convins că bătrână îi dădea bani cumnatei lui, care a rămas văduvă.
Localnic: "Ba îi lua pensia, ba și banii de la tămâiat, tot ce făcea o bătea. Se îmbăta la Craiova și venea încoa."
Suspectul în vârstă de 67 de ani este acum acuzat de omor calificat și riscă să își petreacă restul zilelor în spatele gratiilor.